चश्मदीद बोले- अचानक धमाका हुआ, मानो भूकंप आ गया हो, सब बचाओ-बचाओ चिल्ला रहे थे
Haryana Karnal Rice Mill Building Collapses Update. Follow  Haryana Karnal Latest News, Ground Report On  Dainik Bhaskar (दैनिक भास्कर) करनाल के तरावड़ी में 3 मंजिला राइस मिल हादसे में बचे मजदूरों की आंखों में अब भी खौफ है। जब सुबह करीब 3 बजे के बाद बिल्डिंग गिरी तो ज्यादातर गहरी नींद में थे। उनकी आंख तब खुली, जब बिल्डिंग गिरी
करनाल के तरावड़ी में 3 मंजिला राइस मिल हादसे में बचे मजदूरों की आंखों में अब भी खौफ है। इस हादसे में 4 मजदूरों की मौत हो गई, जबकि 20 घायल हैं। सभी मजदूर बिहार के खगड़िया, बेगूसराय, अररिया और समस्तीपुर के रहने वाले हैं।
मजदूरों ने बताया कि जब सुबह करीब 3 बजे के बाद बिल्डिंग गिरी तो ज्यादातर गहरी नींद में थे। उनकी आंख तब खुली, जब बिल्डिंग गिरी। इससे अचानक धमाका हुआ, ऐसा लगा जैसे भूकंप आया हो।
अंदर कमरों में सो रहे मजदूर बाहर निकले तो सब बचाओ-बचाओ चिल्ला रहे थे। कमरे में फंसे मजदूरों को दीवार और खिड़की काटकर बाहर निकाला गया। दैनिक भास्कर ने बिल्डिंग गिरने के बाद सकुशल बाहर निकले मजदूरों से बात की....
बाहर से अंदर गया और बिल्डिंग गिर गई
मजदूर गोलू ने बताया, '3 बजे मैं बाहर आया था। 3.05 पर अंदर गया, तभी धड़ाम से आवाज आई और बिल्डिंग गिर गई। मलबा गिरने से गेट भी बंद हो गए। इसके बाद अंदर जाकर हथौड़ा ढूंढा। खिड़की तोड़ी, ग्रिल को काटा और फिर बाहर निकले। करीब 2 घंटे तक हम अंदर रहे। हम बड़ी मुश्किल से मलबे से बाहर निकले। दूसरे मजदूरों ने ही हमें निकाला। अंदर हमारा दम घुट रहा था।'
सब तरफ चीख-पुकार मची हुई थी
बेगूसराय के रहने वाले रामनंदन महतो ने बताया, 'मैं उस वक्त दूसरी मंजिल पर 5 साथियों के साथ सो रहा था। ऐसा लगा जैसे भूकंप आया हो। इसके बाद चीखपुकार मच गई। हर कोई बचाओ-बचाओ चिल्ला रहा था। इसके बाद खिड़की को काटकर हमें निकाला गया। तीनों मंजिल में मिलाकर 25 से 30 कमरे होंगे।'
धमाका सुन बाहर निकले तो बिल्डिंग गिरी दिखी
बिल्डिंग की तीसरी मंजिल पर सो रहे सुमित ने बताया, 'रात 3.05 बजे हम सो रहे थे। अचानक धमाके जैसी आवाज आई। सबकी नींद टूटी और बाहर निकले तो देखा कि बिल्डिंग की अगली साइड वाला हिस्सा नीचे गिरा हुआ है। इसके बाद दीवार को तोड़ा गया। उसकी खिड़की निकाली गई। जिसके बाद हमें बाहर निकाला गया।'
खिड़की की ग्रिल काटकर बाहर निकले
श्रीभुवन ने बताया कि बिल्डिंग की दीवार अचानक नीचे गिर गई। सब लेबर सो रहे थे। हमारे कमरे में 6 लोग थे। हम फर्स्ट फ्लोर पर थे। हमने खिड़की की ग्रिल काटी और फिर बाहर निकले।
सब थककर सो रहे थे, अचानक बिल्डिंग गिर गई
खगड़िया के रहने वाले चश्मदीद मजदूर विजय कुमार ने बताया कि इसमें काम हो रहा था। कल भी काम हुआ। सब थके हुए थे। सब सो रहे थे। रात 3 बजे बिल्डिंग गिर गई। जितने भी बरामदे में सो रहे थे, सब चपेट में आ गए। रूम में रहने वाले बच गए। उन्हें खिड़की और दीवार तोड़कर निकाला गया। कुछ खुद इसी तरह से बाहर निकले। सभी मजदूर बिहार के रहने वाले हैं। वह भी खगड़िया जिले से हैं।
करनाल हादसे से जुड़ी खबर पढ़ें...
करनाल में तीन मंजिला राइस मिल ढही, 4 की मौत:25 मलबे में दबे, 120 मजदूरों ने खिड़कियों से कूदकर जान बचाई
हरियाणा के करनाल में मंगलवार तड़के 3:30 बजे शिव शक्ति राइस मिल की तीन मंजिला इमारत ढह गई। इसके मलबे में दबकर 4 मजदूरों की मौत हो गई, जबकि 20 से 25 मजदूर मलबे में दब गए। ​​​​​​मौके पर मौजूद लोगों ने बताया कि 120 मजदूरों ने खिड़कियों से कूदकर जान बचाई। ​तरावड़ी की शिव शक्ति राइस मिल की इस इमारत में करीब 200 मजदूर रहते थे (पूरी खबर पढ़ें)